Seblak

Seblak iyâ arèya massa'an khas Sunda sè asalla ḍâri Parahyangan kalabân cita rassa seddhâ' bân peddhis. Seblak biasana èghâbây ḍâri kropo' sè è dhâddhiyaghi bhâbâng potè bân kencor. Ḍâlem Kamus Basa Sunda (2006) è jellasghi jhâ' seblak, nyèbla' : rasa haté dina waktu inget kana balai (ènga' ḍâ' paponapa sè ta' nyaman ka atè mangkana atè arassa èsengnga'). Oca' Seblak rèya jhughân singkadhân ḍâri segak bân nyegak. kaduwâ oca' kasebbhut asalla ḍâri Sunda sè artèna korang lebbi "nyengnga'". Segak bân nyegak ḍâlem rassa seblak èkennal sareng angghuyyâ kencor.

 Asal-osolla bân Kaonangânna 
Seblak sè molaè kaonang sakitar taon 2000-an è Bandung, èperkèraaghi neng Garut bân Cianjur lao' ella bâḍâ kakanan samacem seblak sabelunna jhâman kamardhikaan sè èkennal kalabân nyama Kurupuk Léor (sabâb tèkstura sè ngaléor/lemmes). Kabhârrâ, kakanan rèya bâdâ teppa' krisis pangan  sè kadhâddhiyân lao'na Parahyangan akibattèpon ḍâri penjajahan. Namong taḍâ' cateddhân otabâ sombher sè jellas parkara asal osolla ḍâri kakanan Kurupuk Léor. È pan-saponapan kennengngan è Ciamis, kakanan sè paḍâ jhughân èkennal akanta kulub babanggi atau belekem.

Seblak mangkèn dhâddi kakanan otabâ jhâjhânan sè èkasennengè bânnya' orèng-orèng. Bânni coma è bandung, jhâjhânan seblak satèya bisa etemmu para' sakabbhina kennengngan è Indonèsia. Seblak sajân majhu dhâddhi kakanan sè modèrn bân ampon hasèl narè' parhatiyannèpon. Kakanan sè atèkstur kenynyel rèya anḍi' rassa sè peddhis bân nyegghèrraghi, tor andi' pan-saponapan variasi, rassa otabâ bahan tambâ'ân jhughân bhungkos kaangghuy ajhuwâlan.

 Sombher